# Oviedo

| Oviedo
 |
| --- |
| Centar grada sa katedralomCentar grada sa katedralom |
|  |
| Koordinate: ﻿ / ﻿ |
| **Država** |  Španjolska
 |
| **Autonomna zajednica** | Asturija
 |
| **Provincija** | Asturija
 |
| **Comarca** | Oviedo
 |
|  |
| **Vlast**  |
|  - **Alcade (gradonačelnik)** | Wenceslao López Martinez
 |
|  |
| **Površina**  |
|  - **Ukupna** | 187 km²
 |
| **Visina** | 232 m
 |
|  |
| **Stanovništvo** (2017.)
 |
|  - **Grad** | 220,301
 |
|  - **Gustoća** | 1,180 stan. / km²
 |
|  |
| **Vremenska zona** | UTC+1 (UTC+2)
 |
| **Poštanski broj** | 33001–33013
 |
| Karta
 |
| Oviedoclass=notpageimage| Pozicija Ovieda u Španjolskoj
 |

**Oviedo** (asturijski: *Uviéu*) za Rimljana znan kao **Ovetum** je grad od 220,301 stanovnika na sjeverozapadu Španjolske u Autonomnoj zajednici Asturiji.
Oviedo je i administrativni centar Asturije i vlastite comarce Oviedo.

## Geografija

Oviedo se smjestio na brdu u plodnoj dolini okruženoj planinama, udaljen 29 km jugozapadno od Gijóna i Biskajskog zaljeva.

## Historija

Santa María del Naranco, 9. vijek
*Cámara Santa de Oviedo*, 9. vijek
Prema predaji, grad su 761. osnovala dva svećenika, Máximo i Fromestanus, izgradnjom crkve sv. Vincenta. No, arheološki dokazi upućuju u postojanje starijeg naselja iz rimskog doba.

Fruela I. Asturijski, četvrti kralj Asturije, izgradio je u Oviedu svoju palaču odmah uz crkvu, a kralj Alfonso II od Asturije (791.-842.) proglasio je Oviedo svojom prijestolnicom, umjesto dotadašnje Pravije jer je želio biti na, tada tek osnovanom, hodočasničkom Putu svetog Jakova. Tada su izgrađene Katedrala u Oviedu posvećena Kristu Spasitelju i kraljevska palača koje su tvorile nukleus moći grada.
Kralj Ramiro I od Asturije je dao izgraditi više crkvi (*Santa María del Naranco, San Julián de los Prados, San Miguel de Lillo*) koje su imale svoju originalnu autohtonu predromaničku arhitekturu, oslobođenu izvanjskih utjecaja okolnih Vizigota i Normana.

Kada je 910. umro kralj Alfonso III od Leona prijestolnica je premještena u León, a Oviedo se nastavio razvijati kao srednjovjekovni utvrđeni grad sa bedemima podizanim od 12. do 16. vijeka. Grad je stradao u velikom požaru 1521. nakon kojeg je izgrađen akvedukt *Los Pilares* kako grad više nikada ne bi ostao bez vode.

Početkom 17. vijeka osnovan je Univerzitet u Oviedu, orginalno kao umjetnička škola nadbiskupa Fernanda de Valdés Salasa, što je dalje potaknulo razvoj grada i njegovo širenje. Tokom 18. vijeka lokalni plemići su u gradu izgradili mnoge znamenite građevine, a u 19. vijeku grad se industrijalizira, te se grade predgrađa poput ulice Uría. Nakon tog je u 20. vijeku Oviedo postao administrativno-trgovački centar.

Za vrijeme Španjolskog građanskog rata 1936. Oviedo su tri mjeseca opsjedale Republikanske snage nakon što ga je okupirao Nacionalistički pukovnik Antonio Aranda Mata.

## Znamenitosti

*San Julián de los Prados*
Katedrala u Oviedu i skulptura kraljice, *La Regenta*

Spomenici Ovieda i Kraljevine Asturije| Svjetska baština UNESCO-a |
|  |
|  Španija |
| Registriran | 1985. (9. zasjedanje) prošireno 1998. |
| Vrsta | Kulturno dobro |
| Mjerilo | ii, iv, vi |
| Ugroženost | no |
| Referenca | UNESCO |

Dvorac *San Juan de Priorio*
*Zaštićeni spomenici Kraljevine Asturije na UNESCO-vom popisu svjetske baštine su:*

* Katedrala u Oviedu iz 1288., podignuta na temeljima ranije katedrale iz 8. vijeka
* *Cámara Santa de Oviedo* iz 802. nalazi se uz samu katedralu.
* *Santa María del Naranco* je dvorana iz 9. vijeka koja je služila kao crkva, ali i kao palača kralja Ramira I.
* *San Miguel de Lillo* je malena crkva iz 9. vijeka (slika desno)
* Bazilika *San Julián de los Prados*
* *La Foncalada*, fontana iz 9. vijeka; jedini očuvani primjer svjetovne arhitekture iz predromanike u cijeloj Europi.

**Ostale znamenitosti su: Univerzitet u Oviedu, osnovan 1574. uz podršku nadbiskupa i glavnog inkvizitora Fernanda Valdés Salasa, koji je djelovao za vrijeme kraljeva Karla V. i Filipa II.
* Gradska vijećnica (*Casa Consistorial*) iz 1662.
* Samostan sv. Vincenta iz 8. vijeka u kojemu se danas nalazi Muzej Asturije.
* Gradska tržnica *El Fontán*  iz 17. i 18. vijeka

## Značajne osobe

* Tioda, arhitekt iz 9. vijeka
* Fernando Alonso, dvostruki prvak formule 1

## Sport

* Real Oviedo, nogometni klub

## Gradovi prijatelji

Oviedo je zbratimljen sa slijedećim gradovima:

|  |  |
| --- | --- |
| * Valparaiso, Čile (1976.)
* Bochum, Njemačka (1979.)
* Buenos Aires, Argentina (1983.)
* Santiago de Compostela, Španjolska (1993.)
* Santa Clara, Cuba (1995.)
* Clermont-Ferrand, Francuska (1988.)
* Jersey City, SAD (1998.)
 | * Zamora, Španjolska (2001.)
* Torrevieja, Španjolska (2004.)
* Tampa, SAD (1991.)
* Hangzhou, Kina (2006.)
* Valencia de Don Juan, Španjolska (2006.)
* Viseu, Portugal (2007.)
* Maranello, Italija (2010.)
 |

## Reference

## Vanjske veze

* *Ayuntamiento de Oviedo* (`es`)
* Turističke informacije općine Oviedo Arhivirano 2009-05-31 na Wayback Machine-u
* Asturijski spomenici Arhivirano 2007-02-18 na Wayback Machine-u